Gustav Püss

Gustav Püss (14. veebruar 1877 Naraka küla, Porkuni vald, Virumaa – 4. aprill 1941) oli Rakvere vallavanem.

Ta sündis Naraka külas Tooma talus põllumehe pojana. Ta lõpetas Väike-Maarja kihelkonnakooli, seejärel käis Rakveres õpetajate suvekursustel."Rakwere wallawanem G. Püss 60-a." Uus Eesti, nr. 43, 12. veebruar 1937

Ta oli kooliõpetaja Porkuni vallas Aburi koolis ja alates 1898. aastast kuni vallavanemaks valimiseni Karitsal. Laulmist õpetas Püss viiuli abil.

1921. aastal valiti ta Rakvere vallavanemaks. Ta oli ka Rakvere põllumeeste konvendi liige, Rakvere Ühispanga juhatuse liige, Rakvere kirikunõukogu liige ja Maaomavalitsuste liidu nõukogu liige.

Püss ostis Karitsa kooli koha järelmaksuga ära ja hakkas seal põllumeheks. Hiljem kinkis vald hooned koolmeistrina tehtud hea töö eest temale. Seal elas ta koos perega kuni surmani. Pärast tema surma elasid majas veel ta naine, tütar ja noorem poeg. Pärast naise surma umbes 1955. aastal maja lammutati."Karitsa kool 170" Virumaa Teataja, 5. september 2006

Viited

Kategooria:Eesti vallavanemad
Kategooria:Põllumeeste konventide liikmed
Kategooria:Eesti õpetajad
Kategooria:Tõrma kalmistule maetud
Kategooria:Sündinud 1877
Kategooria:Surnud 1941